༄༅། །ཀྱེ། སྔོན་ཚེ་
འཛམ་གླིང་འདི་དག་གི། །མདོ་ཁམས་བཀྲ་ཤིས་ནོར་བུའི་
ལྗོངས༑ ༑གླིང་ཡུལ་མཐོང་བ་ཀུན་སྨོན་ན། །རིགས་གསུམ་
པདྨའི་སྒྱུ་འཕྲུལ་གར། །སྲིད་ཞིའི་བསོད་ནམས་དྭངས་བཅུད་
ལས༑ ༑ལེགས་འཁྲུངས་དགྲ་བླའི་རྒྱལ་པོ་ནི། །སྐུ་རྗེ་སེང་ཆེན་
ཐུགས་རྗེའི་བདག །མི་མཆོག་ནོར་བུ་དགྲ་འདུལ་རྩལ། །དགྲ་བླ་

82
བསང་མདོས་ཀྱི་སྐོར།
མི་ཕམ་བཀའ་འབུམ།
ཝེར་མའི་ཐུགས་ཀྱི་བཅུད། །དཔའ་བརྟུལ་དཔའ་བོའི་གཙུག་གི་
རྒྱན༑ ༑དྭངས་སྨན་མཁའ་འགྲོའི་སྙིང་གི་དཔྱིད། །སྔོན་ཚེའི་དམ་
ཚིག་ཅི་བཞིན་དུ། །འདིར་བྱོན་མཆོད་པ་དམ་པ་བཞེས། །བྱིན་
རློབས་བསྲུང་སྐྱོབས་བསམ་པ་སྒྲུབས། །ད་ལྟ་རྔ་ཡབ་སྲིན་པོའི་
ཡུལ༑ ༑འཇིགས་རུང་དཔལ་རིའི་གྲོང་ཁྱེར་ན། །བདུད་འདུལ་
དགྲ་བླ་ཝེར་མའི་དམག །མཁའ་ལམ་ཁྱབ་པར་དཀྲིགས་པའི་
རྗེ༑ ༑པདྨ་ཐོད་ཕྲེང་དགྲ་བླའི་སྐུར། །ཡོངས་བཞེངས་གེ་སར་རྡོ་
རྗེའི་རྒྱལ། །ཕྲིན་ལས་ཐོགས་མེད་སྒྱུ་འཕྲུལ་གཡོ། །རྡོ་རྗེའི་ཐུགས་
དམ་ཇི་བཞིན་དུ། _།མོས་ལྡན་བདག་ཅག་མཆེད་ལྕམ་ལ། །ཚེ་
དཔལ་སྟོབས་ཀྱི་དངོས་གྲུབ་རྒྱུན། །དད་དམ་འགྱུར་བ་མེད་པས་
བུ༑ ༑རྒྱལ་ཀུན་ཐུགས་ཀྱི་རྡོ་རྗེ་འཆང་། །མ་གཡེལ་སེང་ཆེན་ཚེ་ཡི་
བདག ༑མཆོག་ཐུན་དབང་གི་དངོས་གྲུབ་སྩོལ། །མ་འོངས་སེང་
ཆེན་རྒྱལ་པོ་ཁྱོད། །རིགས་ལྡན་དྲག་པོའི་སྐུར་བཞེངས་ནས། །
འཇིགས་རུང་གཡུལ་གྱི་བཀོད་པ་ཡིསས། །ཀླ་ཀློ་མིང་གི་མཐར་
མཛད་ནས། །གསང་སྔགས་སྒྲོན་མེ་ཕྱོགས་བརྒྱར་སྦར། །ཟུང་
འཇུག་གྲུབ་པའི་ཡེ་ཤེས་སྐུས། །འབྲེལ་ཚད་མཁའ་སྤྱོད་ལམ་ལ་
ཁྲིད༑ ༑ཤེས་རབ་རལ་གྲི་མདའ་གཞུ་ཅན། །མི་འདའོ་ཐུགས་རྗེ་
ཆེན་པོ་ཡིས། །སྐལ་བཟང་བདག་ཅག་རྗེས་སུ་ཟུངས། །བདེ་ནས་

རྡོ་རྗེ་དབང་འདུས་བསང་མཆོད།
83
བདེ་བར་ལམ་གྱི་མཆོག །ཚུལ་བཞིན་གྲུབ་པའི་དངོས་གྲུབ་སྩོལ། །
འགྱུར་མེད་སེང་ཆེན་རྒྱལ་པོ་ཡིས། །ཡེ་ཤེས་ཐུགས་རྗེའི་རྩལ་སྣང་
གིས༑ ༑ལྕགས་ལ་གསེར་འགྱུར་ཅི་བཞིན་དུ། །གང་བྱས་བཟང་
པོའི་ལམ་ལ་བསྒྱུར། །དགྲ་གྱོད་མི་ཁ་བར་ཆད་དགེགས། །དག་
མཉམ་ཡེ་ཤེས་ཆེན་པོར་བཟློག །ཚེ་བསོད་སྟོབས་འབྱོར་སྙན་
གྲགས་རྒྱུན། །སྲིད་པ་གསུམ་ན་མཚུངས་མེད་འབར། །གནས་
སྐབས་ལས་བཞིའི་ཕྲིན་ལས་སྩོལ། །རྣོ་མྱུར་འདོད་རྒུར་རོལ་པ་
ཡིས༑ ༑ཇི་ལྟར་བསམ་ཞིང་རེ་བའི་དོན། །ཐོགས་མེད་ཡིད་བཞིན་
ལྷུན་གྱིས་གྲུབ། །མཐར་ཐུག་པདྨ་རྒྱལ་པོ་ཡི། །བདེ་ཆེན་ཐུགས་ཀྱི་
ཐིག་ལེ་རུ། །འདུ་འབྲལ་མེད་པར་སངས་རྒྱས་པའི། །ཕྲིན་ལས་
ཐོགས་པ་མེད་པར་སྒྲུབས། །མི་ཕམ་པས་སོ། །